வட்டப்பாதைக்கான சுற்று நேரத்தைக் கணக்கிடுவது எளிது. ஆனால் நீள்வட்டப்பாதைக்கான கணக்கு சற்றே நெடியது, கடினமானதும்கூட. நீள்வட்டப்பாதையில் ஒவ்வொரு புள்ளியிலும் வேகம் மாறிக்கொண்டே இருக்கிறது. ஆனாலும் சுற்று நேரத்தின் வடிவம் மிக எளிமையானது. வட்டப்பாதைக்கான விடையில், r என்ற ஆரத்துக்கு பதில் a என்ற அரை பேரச்சு (semi major axis) வரும். அவ்வளவுதான். நீள்வட்டப்பாதையில் major axis = பேரச்சு, minor axis = சிற்றச்சு. சிற்றச்சு எதுவாக இருந்தாலும், அதனால் இந்த சுற்று நேரம் மாறுபடாது. ஒரே பேரச்சும், வெவ்வேறு சிற்றச்சுகளும் உள்ள பாதையை எடுத்துக்கொண்டாலும், அவை அனைத்திலும் சுற்றும் நேரம் ஒன்றாகவே இருக்கும்.